ครม.เห็นชอบโครงการสร้างสายเคเบิลใต้น้ำจากเกาะพะงัน ไปยังเกาะเต่า งบประมาณ 1,776 ล้านบาท ตามที่กระทรวงมหาดไทยเสนอ
ครม.เห็นชอบโครงการสร้างสายเคเบิลใต้น้ำจากเกาะพะงัน ไปยังเกาะเต่า งบประมาณ 1,776 ล้านบาท ตามที่กระทรวงมหาดไทยเสนอนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรีว่า ก่อนการประชุมคณะรัฐมนตรี นายกรัฐมนตรีกล่าวถึงการลงพื้นที่ตรวจราชการที่จังหวัดพะเยา เพื่อติดตามเรื่องบริหารจัดการน้ำ พร้อมสั่งการให้หน่วยราชการที่เกี่ยวข้องไปสานต่อในกรณีของหนองเล็งทราย 5 มาตรการ ส่วนการลงพื้นที่ตรวจราชการที่จังหวัดน่าน เป็นการแก้ปัญหาหมอกควัน ฝุ่นละอองขนาดเล็ก PM 2.5 มอบหมายให้กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ รวมถึงหน่วยงานที่เกี่ยวข้องบูรณาการร่วมกัน โดยให้ความสำคัญกับเกษตรกร ไม่ว่าจะเป็นการรวมกลุ่มเกษตรกร ช่วยเกษตรกรในการลดต้นทุนเพื่อเพิ่มประสิทธิภาพในการผลิตและชุมชนชีววิถี ที่บ้านน้ำเกี๋ยนจังหวัดน่าน ซึ่งมีการปลูกพืชสมุนไพร จึงเห็นว่าน่าจะสนับสนุนให้หลายพื้นที่ของประเทศไทยปลูกสมุนไพรมากขึ้น โดยการกำหนดพื้นที่การปลูกสมุนไพร เครื่องมือที่จะใช้ในการปลูก การให้ความรู้และการแปรรูปสมุนไพร ตลอดจนการหาตลาดให้ครม. รับทราบรายงานของสำนักงบประมาณ ถึงผลการเร่งรัดงบประมาณรายจ่ายลงทุน ว่า ร่างพระราชบัญญัติงบประมาณรายจ่ายประจำปีงบประมาณ 2563 ที่ผ่านความเห็นชอบจากสภาผู้แทนราษฎรและวุฒิสภา ถูกส่งกลับมาแล้ว โดยตามกฎหมายจะต้องเก็บไว้ 5 วัน ก่อนนำเข้าสู่กระบวนการทูลเกล้าทูลกระหม่อม เพื่อได้รับการโปรดเกล้าฯบังคับใช้ต่อไป ซึ่งคาดการณ์ว่าจะเรียบร้อยภายในสัปดาห์หน้า ทั้งนี้คาดว่าเมื่อร่างพระราชบัญญัติงบประมาณรายจ่ายประจำปีงบประมาณ 2563 ได้รับการโปรดเกล้าฯแล้ว จะมีเม็ดเงินรายจ่ายด้านการลงทุนเข้าสู่ระบบทันที ประมาณ 400,000 ล้านบาท ที่เหลืออีก 240,000 ล้านบาท ขอให้รัฐมนตรีกระทรวงต่างๆ ที่เกี่ยวข้อง ช่วยกันเร่งรัดกระบวนการเตรียมการแผนการลงทุน การจัดซื้อจัดจ้างต่างๆ ให้สามารถเบิกจ่ายงบลงทุนทั้งหมดได้ภายในปี 2563 เพื่อให้ทันตามกำหนดระยะเวลาที่ประชุม ครม.เห็นชอบ โครงการสร้างสายเคเบิลใต้น้ำจากเกาะพะงัน ไปยังเกาะเต่า วงเงินงบประมาณ 1,776 ล้านบาท ตามที่กระทรวงมหาดไทยเสนอ เป็นแหล่งเงินกู้ในประเทศ 1,332 ล้านบาท ที่เหลืออีก 444 ล้านบาท เป็นเงินรายได้ของการไฟฟ้าส่วนภูมิภาค ทั้งนี้เพื่อพัฒนาระบบไฟฟ้าเพื่อเพิ่มขีดความสามารถและความมั่นคงด้านการจ่ายไฟ เพื่อรองรับความต้องการใช้ไฟที่เพิ่มขึ้นมากของเกาะเต่า เพราะเป็นแหล่งท่องเที่ยวที่สำคัญของประเทศ และมีอัตราการขยายตัวทางเศรษฐกิจค่อนข้างสูง เพื่อลดปัญหาการปฏิบัติและบำรุงรักษาลดความสูญเสียในระบบจำหน่าย โดยโครงการดังกล่าวจะมีการสร้างสายเคเบิลใต้น้ำ สร้างระบบจำหน่ายและติดตั้งอุปกรณ์ยกระดับแรงดัน ระยะเวลาการดำเนินการ 3 ปี เริ่มตั้งแต่ปี 2564-2566 โดยการไฟฟ้าส่วนภูมิภาค ที่จะเป็นผู้ดำเนินโครงการ